Kuolema pelastajaksi
Kuolema pelastajaksi. Seuraava omituinen sattuma kerrotaan tapahtuneen Längelmäellä. Erään talon isäntää syytti nimismies viinanmyynnistä. Vastaaja ei ollut saapunut oikeuteen, ja ilmoitettiin hänen sairaana makaavan. Juttua jatkettiin kuitenkin ja oli siinä jo tarvittava määrä todistajia kuulustettu ja langettavaa päätöstä oltiin juuri tekemäisillään, kun tuomarille tuotiin ilmoitus että vastaaja juuri oli kuoleman uneen nukkunut. Oikeus oli pakotettu keskeyttämään työnsä, ja koska kuolleeksi ilmoitettu syytetty asui läheisessä naapuristossa, saivat lautamiehet mennä asian oikeata laitaa kuulustamaan. Kun he ilmoituksen todeksi havaitsivat jäi juttu tietysti siksensä ja sakot ja kulungit kuitattiin.

</div>

Lähde: Aamulehti 12.4.1890 sivu 2.

1890
Anonyymi
Alkoholi
Oikeudenkäynnit
Aamulehti